Jesuh Khrih Lawng nih a khamh 


Fapa a hrin laii a min ah Jesuh na sak lai, zeicahtiah amah nih a mi hna 
kha an sualnak chungin a khamh hna lai,” tiah a ti. Matthai 1:21 


Zeicahtiah Pathian nih vawlei hi a dawt tuk hringhran caah a Fapa 
ngeihchunte kha a pek, cucaah amah a zummi paoh cu an thi lai lo, 
zungzal nunnak an ngei lai. Johan 3:16 


Jesuh nih cun, “Keimah cu lam le biatak le nunnak ka si,” tiah a ti. 
Keimah thawng dah ti lo cu ahohmanh pa sinah an ra kho lo. Johan 14:6 


Zeitintiah khamhnak kan hmuh khawh nakhnga vancung tangah 
hin minung sinah pekmi min dang zeihmanh a um lo,” tiah ati. 
Lamkaltu 4:12 


Cathiang nih a chim bangin, Khrih cu kan sualnak caah a thi ti hi 
asi. cun vui asi i Cathiang nih a chim bangin a ni thumnak ah a 
thothan ti kha asi: 1 Korin 15:3-4 


Khrih thawngin kannih cu Khrih nih a kan luatter i kan sual 
ngaihthiamnak cu a velngeihnak in anganmi a si. Efesa 1:7 


Tling tein kan hngalh a herhmi biatak pali an um: 
1. Pathian nih an dawt tuk. 


Amah he vancung ah zungzal nunnak ngeihter an duh. 

Zeicahtiah Pathian nih vawlei hi a dawt tuk hringhran caah a Fapa 
ngeihchunte kha a pek, cucaah amah a zummi paoh cu an thi lai lo, 
zungzal nunnak an ngei lai. Johan 3:16 


Amah he nunnak tampi le sullam a ngeimi ngeihter an duh. 

Mifir cu fir awk le thah awk le hrawh awk dah ti lo cu a ra. Nunnak kha 
an ngeih khawh nakhnga le duhdim deuh in an ngeih khawh nakhnga 
caah ka ra, tiah a ti. Johan 10:10 


Cu hmanh ah, mi tampi nih sullam a ngeimi nunnak an tong kho lo i 
zungzal nunnak an ngei lai maw timi an i fiang lo caah... 


2. Minung cu a sining tein misual a si. Cucaah Pathian he an i tthennak a 
si. 


Mi vialte cu kan sual cang. 

Zeicahtiah mi vialte cu kan sual dih i Pathian sunparnak kha kan bau dih: 
Rom 3:23 

Zeicahtiah tangka duhnak hi thatlonak vialte hrampi a si... 1 Timote 6:10 


Sual man cu thihnak asi. 
Sual man cu thihnak a si... Rom 6:23 


Baibal nih thihnak phun hnih a langhter: 


e Taksa thihnak 
Cun minung cu voikhat thih ding le cu hnuah biaceihnak asi lai 
tiah khiah a si: Hebru 9:27 


e Thlarau thihnak asiloah hell ah Pathian he zungzal i tthennak 
Sihmanhsehlaw tih a nungmi le zumlotu le fihnung a simi, mi 
thattu le nu le pa sualnak a tuahmi le khuachia a hmangmi le 
siasal a biami le lihchim a hmangmi vialte hna cu mei le khum a 
kangmi tili chungah an covo an ngei lai. Biathlam 21:8 


Minung cu a sualnak ruangah Pathian he an itthen ahcun, hi 
buainak hi zeidah a phichuak asi lai? A phichuak cu: biaknak, 
thiltha tuahnak, le ziaza tha hna hi an si tiah kan ruah tawn. 


Asinain Pathian sinin a phichuak pakhat lawng a um. 

3. Jesuh Khrih lawnglawng hi vanram kai khawhnak lam asi. 
Hihi Pathian nih a phuanmi asi. 

Jesuh nih cun, “Keimah cu lam le biatak le nunnak kasi, tiah a 


ti. Keimah thawng dah ti lo cu ahohmanh pa sinah an ra kho lo. 
Johan 14:6 


Kan sualnak caah dantatnak tling a kan pek. 

Zeicahtiah Khrih zong kha sualnak caah voi khat a thi, miding cu mithalo 
hna caah khan, Pathian sinah a kan phakter khawh nakhnga caah asi. 

1 Peter 3:18 

Khrih thawngin kannih cu Khrih nih a kan luatter i kan sual 
ngaihthiamnak cu a velngeihnak in anganmi a si. Efesa 1:7 


Zungzal nunnak biakamnak a ngei. 

Fapa a zummi paoh cu zungzal nunnak an ngei, sihmanhsehlaw Fapa a 
zum lomi cu nunnak an hmu lai lo: sihmanhsehlaw Pathian thinhunnak 
cu a cungah a um ko. Johan 3:36 

Sual man cu thihnak a si; sihmanhsehlaw Pathian laksawng cu kan 
Bawipa Jesuh Khrih thawngin zungzal nunnak a si. Rom 6:23 


4. Khamh kan si nakhnga Jesuh Khrih kan zumh a herh. 


Kan khamhnak cu Jesuh Khrih kan zumhnak thawngin 
Pathian vel thawngin a si. 

Nannih cu velngeihnak thawngin khamh nan si: cucu 
nan tuahmi a si lo, Pathian laksawng a si. Efesa 2:8-9 


Zeicahtiah Bawipa min a aumi paoh cu khamh an si lai. 
Rom 10:13 


Misual Thlacamnak 


Hihi zumhnak he thlacam u: 

Bawipa Jesuh, na ka dawt caah kaa lawm tuk hringhran. Misual 
ka sinak ka phuan i ngaihthiam kan hal. Vailamtahnak cung | na 
thihnak, na vuinak, le ka sualnak vialte cham dih dingin na 
thawhthannak cungah kaa lawm. Ka Bawipa le ka Khamhtu ah 
kan i bochan. Zungzal nunnak na pekmi laksawng cu ka cohlan i 
ka nunnak cu nangmah sinah ka ap. Na nawlbia vialte ka zulh 
khawh nakhnga le na mithmuh ah ka lawmhter ko. Amen. 


Jesuh Khrih na bochan ahcun a tanglei thil hna hi na cungah an tlung 
cang; 


e Atu cu, Pathian he zungzal nunnak na ngei cang. 

Cun hihi a ka thlahtu duhnak cu a si: Fapa a hmu i a zummi paoh nih 
zungzal nunnak kha an hmuh lai i ni hmanung bik ah ka thawhter lai,” 
tiah a ti. Johan 6:40 


e Na sualnak vialte cham dih a si cang i ngaihthiam a si cang. 

(hlan, atu, hmailei) 

Sihmanhsehlaw Jesuh nih cun sual caah raithawinak voi khat lawng a 
pek hnuah zungzal in Pathian orhlei kamah a thu; Hebru 10:12 


e Pathian mithmuh ah sermi thar na si. Na nunnak thar hramthawknak a si. 
Cucaah ahohmanh Khrih he an i pehtlaih tikah cun mi thar a si: zohhmanh, 
zeizong vialte cu a thar in an cang. 2 Korin 5:17 


e Pathian fa ah na cang. 
Sihmanhsehlaw amah a cohlangmi paoh cu Pathian fa sinak nawl a pek hna, a 
min azummi hna cu: Johan 1:12 


Thil tha tuah hi khamh kan sinak lam asi lo, khamhnak kan hmuhnak tehte 
asiloah theipartu asi. 

Zeitintiah kannih cu Khrih Jesuh he kan i pehtlaihnak thawngin Pathian sermi 
kan si i kannih cu kan tuah khawh nakhnga Pathian nih a kan timh piak cangmi 
thil tha tuah awkah akan sermi kan si. Efesa 2:10 


Pathian nih thluachuah in pe seh! 


